OpenLLM-France/wikimedia huggingface dataset:
# Eristena

Eristena és un gènere d'arnes de la família Crambidae.

## Taxonomia

* complex d'espècies bifurcalis
** Eristena bifurcalis (Pryer, 1877)
** Eristena curvula F.Q. Chen, S.M. Song & C.S. Wu, 2006
** Eristena longibursa F.Q. Chen, S.M. Song & C.S. Wu, 2006
** Eristena lunaris You, Li & Wang, 2003
** Eristena medexpansa You, Li & Wang in You, Li & Wang, 2003
** Eristena minutale (Caradja, 1932)
** Eristena szechuanalis (Caradja, 1934)
* complex d'espècies fulva
** Eristena brevisigna F.Q. Chen, S.M. Song & C.S. Wu, 2006
** Eristena fulva Yoshiyasu, 1987
** Eristena mesilauensis Mey, 2009
** Eristena monika Mey, 2009
** Eristena pulchellale (Hampson, 1893)
** Eristena pumila Yoshiyasu, 1987
** Eristena tanongchiti Yoshiyasu, 1984
** Eristena tridentata F.Q. Chen, S.M. Song & C.S. Wu, 2006
* complex d'espècies desconegut
** Eristena albifurcalis (Hampson, 1906)
** Eristena araealis (Hampson, 1897)
** Eristena argentata Yoshiyasu, 1988
** Eristena auropunctalis (Hampson, 1903)
** Eristena camptoteles (Hampson, 1906)
** Eristena chrysozonalis (Hampson, 1912)
** Eristena endosaris (Meyrick, 1894)
** Eristena excisalis (Snellen, 1901)
** Eristena fumibasale (Hampson, 1896)
** Eristena gregaria Yoshiyasu, 1984
** Eristena grisealis Rothschild, 1915
** Eristena mangalis Murphy, 1989
** Eristena melanotalis (Hampson, 1906)
** Eristena murinalis Warren, 1896
** Eristena oligostigmalis Hampson, 1906
** Eristena ornata (Moore, 1885)
** Eristena orthoteles (Meyrick, 1894)
** Eristena parvalis (Moore, 1877)
** Eristena postalbalis (Hampson, 1893)
** Eristena shafferi Murphy, 1989
** Eristena straminealis Hampson, 1903
** Eristena syagrusalis (Walker, 1859)
** Eristena thalassalis Murphy, 1989

## Referències

* ↑ «GlobIZ search». Global Information System on Pyraloidea.

## Bibliografia

* Chen, Fu-Qiang, Shi-Mei Song & Chun-Sheng Wu, 2006: A review of the genus Eristena Warren in China (Lepidoptera: Crambidae: Acentropinae). Aquatic Insects 28 (3): 229-241. DOI: 10.1080/01650420601071799. Abstract:
* Mey, W., 2009: New aquatic moths from high elevations of Mt. Kinabalu in northern Borneo (Lepidoptera: Pyraloidea: Acentropinae). Entomologische Zeitschrift 119 (3). 99-107.
* Murphy, D.H., 1989: Three new species of nymphuline moths from Singapore mangroves provisionally attributed to Eristena Warren (Lepidoptera: Pyralidae). Raffles Bulletin of Zoology 37 (1-2): 142-159. Full article: Arxivat 2014-07-29 a Wayback Machine..
* Speidel, W. 2003: New species of Aquatic moths from the Philippines (Lepidoptera: Crambidae). Insecta Koreana 20 (1): 7-49.
* Speidel, W. & W. Mey, 1999: Catalogue of the Oriental Acentropinae (Lepidoptera: Crambidae). Tijdschrift voor Entomologie 142 (1): 125-142. Full article: .
* You, P. ; H.H. Li & S.X. Wang, 2003: A taxonomic study on the genus Eristena Warren, 1896 from China (Lepidoptera: Crambidae: Nymphulinae). Acta Zootaxonomica Sinica 28 (2): 302-306.
# Eritema ab igne

Eritema ab igne (en llatí "envermelliment del foc") és un trastorn de la pell causada per una exposició a llarg termini a la calor (radiació infraroja), com pot ser una bossa d'aigua calenta (en contacte -o gairebé- amb la pell), estar massa a prop de calor d'una llar de foc, o a la cara anterior de les cuixes per l'escalfor del portàtil. L'exposició prolongada a la radiació tèrmica de la pell pot provocar el desenvolupament d'eritema reticulat, hiperpigmentació, descamació i telangièctasis a la zona afectada. Algunes persones poden queixar-se d'una picor lleu i una sensació de cremor, però sovint, tret que es vegi un canvi en la pigmentació, pot passar desapercebut.

## Diagnòstic diferencial

* Livedo reticular
* Vasculitis

## Tractament

La interrupció del contacte amb la font de calor és el tractament inicial de l'eritema ab igne. Si la zona només està lleument afectada amb un lleuger envermelliment, pot resoldre's al cap d'uns mesos. Si l'afectació és greu i la pell està pigmentada i atròfica, és poc probable que es resolgui. En aquest cas, hi ha la possibilitat que es pugui formar un carcinoma de cèl·lules escatoses o un carcinoma neuroendocrí com un carcinoma de cèl·lules de Merkel.

## Referències

* ↑ «Erythema ab igne mimicking livedo reticularis». International Journal of Dermatology, 49, 11, 01-11-2010, pàg. 1314–7. DOI: 10.1111/j.1365-4632.2009.04433.x. PMID: 20964656.
* 1 2 Cohen, Philip R.; Riahi, Ryan R. «Laptop-induced erythema ab igne: Report and review of literature». Dermatology Online Journal, 18, 6, 01-06-2012, pàg. 5. PMID: 22747929 [Consulta: 21 gener 2013].
* ↑ Tan, S; Bertucci, V «Erythema ab igne: an old condition new again». Canadian Medical Association Journal, 162, 1, 2000, pàg. 77–78. PMC: 1232235. PMID: 11216204.
# Elk Grove

Elk Grove és una ciutat dels Estats Units a l'estat de Califòrnia. Segons el cens del 2007 tenia 141.125 habitants.

## Demografia

Segons el cens del 2000, Elk Grove tenia 59.984 habitants, 18.526 habitatges, i 15.358 famílies. La densitat de població era de 1.523,7 habitants/km².
Per edats la població es repartia de la següent manera: un 32,9% tenia menys de 18 anys, un 8,1% entre 18 i 24, un 31,9% entre 25 i 44, un 20,3% de 45 a 60 i un 6,8% 65 anys o més.
L'edat mediana era de 32 anys. Per cada 100 dones de 18 o més anys hi havia 90,9 homes.
La renda mediana per habitatge era de 60.661 $ i la renda mediana per família de 64.069 $. Els homes tenien una renda mediana de 42.247 $ mentre que les dones 33.119 $. La renda per capita de la població era de 20.916 $. Entorn del 3,8% de les famílies i el 5,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Elk Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Elk Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Embarassada baixista

Una embarassada baixista (en anglès: bearish harami; del japonès: Harami, lit. embarassada) és un patró d'espelmes japoneses format per dues espelmes que apareix en una tendència alcista i que indica un possible esgotament de la tendència i l'entrada en una zona de congestió; rep aquesta denominació perquè tindria la forma d'una dona, l'espelma llarga blanca, i la seva panxa per estar embarassada, la petita espelma negra.

## Criteri de reconeixement

* La tendència prèvia és alcista
* Es forma una 1a espelma blanca amb tancament proper al high.
* L'endemà s'obre baixista i es forma la petita espelma negra, el cos de la qual està completament embolcallada pel cos de l'espelma blanca prèvia.
* Les ombres superior i inferior de l'espelma negra no tenen perquè està dins del cos de la blanca, malgrat que és preferible que sigui així.

## Explicació

El patró de l'embarassada baixista és una evidència de disparitat en la salut de la tendència. Si fins aleshores havia estat alcista, i l'espelma blanca confirmava la direcció, l'aparició de la petita espelma negra mostra que la fortalesa dels bulls s'ha reduït. D'entrada s'ha obert a la baixa, i després ha estat impossible pels bulls recuperar la tendència alcista.

## Factors importants

La primera espelma inclús podria ser negra, però el factor important és que el segon dia s'obri baixista i efectivament el cos de l'espelma negra estigui totalment embolcallada -dins del rang de l'espelma blanca-. La seva significació principal és la de l'esgotament de la tendència alcista, especialment en situacions de sobrecomprat, per bé que en comptades ocasions pot anticipar un canvi de la tendència; en aquest sentit la confiança d'aquest patró és baixa i és imprescindible acompanyar el senyal amb altres confirmacions dels indicadors tècnics, d'espelmes -una llarga espelma negra l'endemà amb tancament inferior l'endemà-, o de gràfics, com ara un trencament de línia de tendència, un gap baixista.

## Bibliografia

* «Bearish Harami». Candlesticker. [Consulta: 5 maig 2011].
* «Harami». Online Trading Concepts. [Consulta: 5 maig 2011].
# Embarcació d'orsa

Una embarcació d'orsa és una embarcació de vela lleugera dotada d'una orsa. El terme anglès "dinghy", que correspon també a un bot auxiliar, es fa servir també per als velers petits amb orsa. El terme general francès és "dériveur". L'objectiu principal de l'orsa és proporcionar al veler una superfície hidrodinàmica submergida que, contrarestant la component lateral del vent sobre la vela, permeti la navegació de bolina amb un abatiment mínim. Paral·lelament una orsa augmenta l'estabilitat del vaixell. (No tant fent de contrapès com a efectes d'estabilitat dinàmica, disminuint el balanceig i ajudant a conservar el rumb desitjat). Una orsa abatible no és altra cosa que una quilla mòbil. Quan convé es pot aixecar i disminuir el calat. Quan es transporta el vaixell l'orsa pot dur-se plegada o desmuntada.

## Referències

* ↑ «Embarcació d'orsa». Diccionari d'esports nàutics. Termcat. [Consulta: 25 maig 2015].
# Els Magraners

Els Magraners és un barri de la ciutat de Lleida. Es troba als afores de la ciutat, a prop del Polígon Industrial El Camí dels Frares i del cementiri municipal.
El barri fou creat l'any 1948 per migrants andalusos sobre els terrenys de l'antic aeròdrom del Reial Aeri Club de Lleida. Durant dècades el barri sofrí greus mancances en equipaments i serveis públics. L'electricitat arribà a les cases el 1955 i fins al 1974 no es va garantir el subministrament regular d'aigua potable. En l'actualitat, el barri gaudeix de nombrosos serveis públics: centre cívic, escola i llar d'infants, piscina municipal, pavelló poliesportiu, centre de dia, consultori mèdic, llar per a la gent gran, i recentment ha reobert l'antic Cinema Goya com a centre cultural. També compta amb una diversa i rica activitat cultural i esportiva. L'any 2017 tenia 2.694 habitants.
La Festa Major del barri és celebra entre finals d'abril i primers de maig en honor del seu patró Sant Josep Obrer (1 maig).

## Referències

* ↑ «Altres històries de Lleida». [Consulta: 27 novembre 2014].
* ↑ https://www.paeria.es/doc/2017/index.asp Arxivat 2021-09-27 a Wayback Machine.

## Enllaços externs

* Associació de Veïns i Veïnes dels Magraners
# Estació de Santa Coloma de Cervelló

Mapa FGC Línia Llobregat-Anoia :
Mapa Línia metro del Baix Llobregat :
Santa Coloma de Cervelló és una estació ferroviària on hi paren trens de les línies suburbanes S3, S4, S8, S9, i de les línies de rodalia R6 i R60 de la Línia Llobregat-Anoia de FGC situada a prop de la població de Santa Coloma de Cervelló a la comarca del Baix Llobregat. Aquesta estació es va inaugurar l'any 2000.
La línia del carrilet entre Barcelona i Martorell pel marge dret del riu Llobregat es va posar en funcionament l'any 1912. En els treballs de duplicació de via entre Sant Boi i Sant Vicenç dels Horts, es construí una nova variant de traçat entre Sant Boi i Santa Coloma de Cervelló unit a la realització de 3 noves estacions. El 13 de febrer del 2000 es posà en funcionament la nova variant i les 3 estacions, aquesta de Santa Coloma de Cervelló més les estacions de Molí Nou | Ciutat Cooperativa i Colònia Güell.
Aquesta estació s'ubica dins de la tarifa plana de l'àrea metropolitana de Barcelona, qualsevol trajecte entre dos dels municipis de l'àrea metropolitana de Barcelona es valida com a zona 1.

## Serveis ferroviaris

Línia Llobregat-Anoia de FGC :
| Procedència/Destinació | < | > | Procedència/Destinació |
| Barcelona - Pl. Espanya | Colònia Güell | Sant Vicenç dels Horts | Can Ros |
| Barcelona - Pl. Espanya | Colònia Güell | Sant Vicenç dels Horts | Olesa de Montserrat |
| Barcelona - Pl. Espanya | Colònia Güell | Sant Vicenç dels Horts | Martorell-Enllaç |
| Barcelona - Pl. Espanya | Colònia Güell | Sant Vicenç dels Horts | Quatre Camins |
| Barcelona - Pl. Espanya | Molí Nou | Ciutat Cooperativa | Sant Vicenç dels Horts | Igualada |
| Barcelona - Pl. Espanya | Sant Boi | Sant Vicenç dels Horts | Igualada |

## Referències

* ↑ «Sant Vicenç dels Horts FGC». FGC. [Consulta: 8 juliol 2021].
* ↑ «Santa Coloma de Cervelló». Trenscat. [Consulta: 8 juliol 2021].

## Vegeu també

* Llista d'estacions de Ferrocarrils de la Generalitat de Catalunya
* Xarxa ferroviària de Catalunya
# Escala de Glasgow

L'Escala de Coma de Glasgow és una escala neurològica dissenyada per a avaluar el nivell de consciència dels pacients que han patit un traumatisme cranioencefàlic (TCE) durant les primeres 24 hores posteriors al traumatisme, o bé per valorar la profunditat d'un estat de coma no traumàtic. Aquesta escala la van desenvolupar Teasdale i Jennet l'any 1974 a partir de la valoració de tres paràmetres: obertura ocular, resposta motriu i resposta verbal, i actualment és emprada en diversos camps de la medicina.

## Descripció

L'escala està composta per l'avaluació de tres paràmetres: resposta ocular, motriu i verbal. A cada un se li assigna un valor depenent de la resposta del pacient, els resultats se sumen i proporcionen una xifra (que mai pot ser zero) entre 3 (1+1+1) i 15 (4+5+6) que permet valorar la gravetat del pacient i pronosticar-ne el risc de discapacitat a llarg termini.

### Elements

Escala de Coma de Glasgow (adults) :
| | 1 | 2 | 3 | 4 | 5 | 6 |
| Ull | no obre els ulls | Obre els ulls en resposta al dolor | Obre els ulls en resposta a la veu | Obre els ulls espontàniament | N/A | N/A |
| Verbal | No fa sorolls | Sons incomprensibles | Diu paraules inapropiades | Confús, desorientat | Orientat, conversa normal | N/A |
| Motor* | No es mou | Extensió a estímuls dolorosos (resposta de descerebració) | Flexió anormal a estímuls dolorosos (resposta de decorticació) | Flexió / retirada a estímuls dolorosos | Localitza el dolor | Obeeix ordres |
*La resposta motora en qualsevol extremitat és útil per a la valoració.

#### Obertura ocular (O) (1 - 4).

* Espontània: 4
* A estímuls verbals (en demanar-li): 3
* Al dolor: 2
* No respon: 1

#### Resposta verbal (V) (1 - 5)

* Orientat: 5
* Desorientat: 4
* Paraules inadequades: 3
* Sons incomprensibles: 2
* No respon: 1

#### Resposta motriu (M) (1 - 6)

* Compleix ordres expressades per veu: 6
* Localitza l'estímul dolorós: 5
* Retirada davant l'estímul dolorós: 4
* Resposta en flexió (postura de decorticació): 3
* Resposta en extensió (postura de descerebració): 2
* No respon: 1

## Interpretació

La puntuació és el principal factor pronòstic en el TCE (traumatisme cranioencefàlic) i indica la teràpia, cures i maniobres a realitzar. Pot aplicar-se en repetides exploracions per fer un seguiment de l'estat neurològic. D'acord amb la puntuació obtinguda, als pacients se'ls classifica com a:
* TCE lleu: ≥ 13
* TCE moderat: 9 - 12
* TCE sever: ≤ 8 de mal pronòstic, requereix intubació i reanimació immediata.
Les limitacions principals de l'ús d'aquesta escala són que pot resultar poc exacta en pacients intoxicats o amb deteriorament cognitiu.

## Vegeu també

* Escala de Hunt i Hess

## Referències

* 1 2 3 4 Encinas i Piñol, Antoni «L'Escala de Coma de Glasgow». Lectura, 1081, 10-02-2019, pàg. 20.
* ↑ «The Glasgow Coma Scale: clinical application in Emergency Departments». Emergency Nurse, 14, 8, 2006, pàg. 30–5.
* ↑ Green, S. M. (2011). Cheerio, Laddie! Bidding Farewell to the Glasgow Coma Scale. Annals of emergency medicine, 58(5), 427_430. Elsevier Inc. doi:10.1016/j.annemergmed.2011.06.009
# Essouk

Essouk és una comuna i petit poble de la regió de Kidal de Mali. El poble és a 45 km al nord-oest de Kidal al massís d'Adrar des Ifoghas. Les ruïnes de la ciutat medieval de Tadmekka o Tadmakka són a dos mil metres al nord-est de la població actual. Entre els segles IX i XV Tadmekka va servir com una factoria important per al comerç trans-saharià. La comuna té una superfície molt gran, però escassament poblat. El cens de 2009 va registrar només 2.383 persones en una àrea d'uns 25.000 km². El poble d'Essouk només té una petita població permanent. La pluja és molt baixa per a l'agricultura de secà i gairebé tota la població de la zona són pastors nòmades.

## Història

Tadmakkat, Tadmakka, Tadimakka o Tadmak en transcripció àrab; Tadmăkkăt en tamazight modern) fou un encreuament de la ruta principal de comerç entre l'Àfrica del Nord i l'Àfrica negra. Fou governada pels amazics tanmak que formaven un estat anomenat segons Yaqut al-Hamawi «regne de Tadmak» amb capital a Zakram (potser Akram); Tadmakkat es tradueix per "Aquí la Meca". Les ruïnes de la necròpolis principal són a Adagh-Ifoghas a Mali, i inclouen nombroses inscripcions en tifinagh amb algunes inscripcions àrabs només a partir del 1013/1014. Entre el segle viii i el XI hi van anar sovint els mercaders magrebins ibadites de Tahart, Jabal Nafusa, Sadrata i Warglan als que abastia d'esclaus i marfil. La intervenció del regne de Ghana (1083/1084) i dels almoràvits (1109/1110). Després d'una interrupció temporal al segle xiv, va restar com a centre de la ruta fins a la meitat del segle xvii. Fou abandonada arran de la conquesta marroquina de Songhai que facilitava la ruta de Gao, i a causa de sequeres i conflictes entre tribus.

## Referències

* ↑ Resultats Provisoires RGPH 2009 (Région de Kidal) (en francès). République de Mali: Institut National de la Statistique.
* ↑ No hi ha dades fiables sobre l'extensió relativa a la comuna d'Essouk respecte al conjunt Anefif, Essouk i Kidal vegeu: Programme de renforcement des capacités nationales pour une gestion stratégique du développement (PRECAGED): Schéma d'aménagement et de développement du Cercle de Kidal (en francès). République du Mali: Ministère de l'économie programme des nations unies et des finances, 2002.
* ↑ Plan de Securite Alimentaire Commune Rurale de Essouk 2007-2011 (en francès). Commissariat à la Sécurité Alimentaire, République du Mali, USAID-Mali, 2007.
* ↑ Enciclopèdia de l'Islam, X, 81 i 82

## Enllaços externs

* Moraes Farias, Paulo Fernando de «Local Landscapes and Constructions of World Space: Medieval Inscriptions, Cognitive Dissonance, and the Course of the Niger». Afrique (on-line). OpenEdition, revues.org, 2, 2010. DOI: 10.4000/afriques.896 [Consulta: 23 agost 2011]..
* Nixon, Sam; Murray, M.A.; Fuller, D.Q. «Plant use at an early Islamic merchant town in the West African Sahel: the archaeobotany of Essouk-Tadmakka (Mali)». Vegetation History and Archaeobotany, 20, 3, 2011, p. 223–239. DOI: 10.1007/s00334-010-0279-6..
* El-Bekri. Description de l'Afrique septentrionale (en francès). A. Jourdan, 1913. .
# Estació de Viladecavalls Sud

Mapa sinòptic de la línia orbital ferroviària (en projecte) :
Viladecavalls Sud és una estació de ferrocarril en projecte que, en realitat, no se situarà al sud del nucli urbà, sinó que s'ubicarà al nord-est de Viladecavalls, a la comarca del Vallès Occidental. A l'estació hi pararan trens de la futura línia Orbital Ferroviària (LOF), i donarà servei al polígon industrial de la localitat.

## Serveis ferroviaris

Rodalia de Barcelona :
| Procedència/Destinació | < | Línia | > | Procedència/Destinació |
| Projectat |||||
| Mataró | Sant Miquel de Gonteres- Viladecavalls | Línia Orbital | Esparreguera | Vilanova i la Geltrú |

## Referències

* ↑ «Aprobado el Plan Director Urbanístico de la Línea Orbital Ferroviaria de Barcelona» (en castellà). vialibre.org, 16-04-2010. [Consulta: 30 agost 2017].
* ↑ «LA LÍNIA ORBITAL FERROVIÀRIA: VERTEBRACIÓ DEL TERRITORI METROPOLITÀ». Generalitat de Catalunya. ifercat.gencat.cat. [Consulta: 31 agost 2017].

## Vegeu també

* Xarxa ferroviària de Catalunya
# Estadi Olímpic de Berlín

L'Estadi Olímpic de Berlín (en alemany: Berliner Olympiastadion) és un estadi multiús situat al districte de Charlottenburg de la ciutat de Berlín, capital d'Alemanya. Actualment, és l'estadi de l'equip de futbol Hertha BSC Berlin i de l'equip de la NFL Europe Berlin Thunder.

## Història

Va ser dissenyat per l'arquitecte alemany Werner March, i construït entre 1934 i 1936 per als Jocs Olímpics de Berlín 1936, reemplaçant l'"Estadi Alemany" (Deutschlandstadion originalment anomenat Grünewaldstadion), recinte que comptava amb capacitat per a 32.000 espectadors, inaugurat al juliol de 1913 i dissenyat per Otto March pare de Werner March, per als Jocs Olímpics de Berlín 1916 que mai es van realitzar per causa de la Primera Guerra Mundial. Va ser seu de la Copa del Món de Futbol 1974. Es va restaurar per complet amb la finalitat d'albergar la Copa del Món de Futbol 2006. Durant el mes d'agost de 2009 va ser la seu del Campionat del Món d'Atletisme. També va allotjar la final de la Lliga de Campions de la UEFA 2014-15 del 2015, on el Futbol Club Barcelona es va imposar a la Juventus de Torí. Té una capacitat per a 74.400 espectadors.

## Referències

* ↑ «Campionat del món d'atletisme de Berlin al web de l'IAAF». Arxivat de l'original el 2013-08-16. [Consulta: 5 març 2012].

## Enllaços externs

* Pàgina de l'Estadi Olímpic de Berlín (alemany)
* Fotos del Berliner Olympiastadion
* Estadi i equip de Berlin Arxivat 2007-06-30 a Wayback Machine.
# Estadi de Gerland

L'Estadi de Gerland o Estadi Gerland (stade de Gerland o stade Gerland en francés) és un estadi de futbol situat a la ciutat de Lió, a França. L'estadi fou la seu durant molts anys del club Olympique Lyonnais. Quan aquest club es traslladà al nou Parc Olympique lyonnais, l'estadi de Gerland fou ocupat pel club de rugbi Lyon Olympique Universitaire.

## Història

L'estadi, dissenyat per Tony Garnier, es va començar a construir l'any 1913, però es va haver d'aturar a causa de l'inici de la Primera Guerra Mundial. Es van reprendre les obres l'any 1919, amb l'ajut de diversos presoners de guerra alemanys. Per a 1920 l'estadi ja estava en funcionament. La inauguració oficial fou l'any 1926.
Originalment l'estadi no tenia àrees per a seients i ha tingut diverses remodelacions amb el transcurs del temps. La pista de ciclisme que originalment envoltava el camp de futbol, va haver de ser eliminada el 1960 per a poder ampliar el nombre de seients a 50.000. Per la Copa del Món de Futbol de 1998, la FIFA va decidir que tots els estadis haurien de ser capaços d'albergar a tots els seus espectadors asseguts. Per a poder complir amb els manaments de la FIFA, l'estadi va haver de ser novament remodelat. La pista d'atletisme, que havia quedat després de la pista de ciclisme, va haver de ser eliminada, es van remodelar per complet les tribunes nord i sud, per a finalment, albergar 42.000 espectadors.
El 1950 l'estadi va passar a ser la casa de l'Olympique Lyonnais. El 1967 l'estadi va ser classificat com monument històric, sobretot els seus arcs d'entrada. El rècord d'assistència en lliga va ser de 48.552 el 1982, en el clàssic regional entre l'Olympique Lyonnais i el Saint-Étienne.
Durant la semifinal de la Copa Confederacions 2003 jugat en aquest estadi, en el partit Camerun 1 - Colòmbia 0, el centrecampista camerunès Marc-Vivien Foé va tenir una parada cardíaca a mitjan joc, morint hores després a un hospital de Lió. La dada curiosa d'aquest tràgic fet va ser que el jugador 2 anys enrere formava part de l'Olympique Lyonnais.

## Referències

* ↑ Primer partit de LOU a l'estadi Gerland youtube
* 1 2 Alain Guiheux (dir.) i Olivier Cinqualbre (dir.) (Publicat amb motiu de l'exposició «Tony Garnier (1869-1948)» presentat pel Centre de Création Industrielle del 7 de març al 21 de maig de 1990), Tony Garnier : L'œuvre complète, Paris, Centre Pompidou, coll. « Monographie », 1989, 254 p. (ISBN 2-85850-527-6), p. 132-135.